
Es-selamu ‘alejkum! Da li se muškarac treba okupati, kada mu se, prilikom naslađivanja sa svojom ženom, pojavi na spolnom organu, zbog uzbudjenosti, nekakva sluz. To dakle nije sperma i nije bilo dodirivanja spolnih organa (općenja) već samo naslađivanje. Da li se tada čovjek smatra džunupom i da li se treba se okupati ili ne?


* 
* 
* 
* 
* 
* 
* 

 
Naslađivanje i kupanje

We alejkumu selam! Rekao je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem: ”Kada se dva spolna organa dodirnu, obavezno je kupanje (***[gusul](https://pitajucene.com/search/gusul/questions/ "Pretraži pitanja o gusulu")***)”, tj. kada glava muškog polnog organa nestane u ženskom makar ne izašla sperma ili kada se intimna mjesta kod muškarca i žene dodirnu. Kada je neko džunup, tj. kada iz njega izadje sjeme, radilo se o muškarcu ili ženi u snu ili javi, te nakon spolonog općenja ili dodira spolnih organa, bez obzira da li je došlo do polucije (izlaska sjemena) ili ne, obavezan je gusul. Pod polucijom se podrazumijeva izlazak sperme sa osjećajem strasti, bez obzira bilo to u snu ili javi, muškarcu ili ženi, jer Uzvišeni kaže: ”A ako ste džunupi, onda se okupajte”(El-Maide,6)


Poslanik, sallallahu alejhi ve sellem, je rekao: ”Kada (čovjek) sjedne izmedju ženina četiri kraka (nogu i ruku) i intimna mjesta se dodirnu, kupanje postaje obavezno.” En-Nevevijj u komentaru hadisa kaže :”Svi učenjaci se slažu da ono sto obavezuje kupanje, jeste ulazak glave muškog spolnog organa u ženski toliko da se ne vidi”


Jasmin Džanan, prof.  

preuzeto sa <http://www.n-um.com>




Pročitajte i odgovor na pitanje Šta je to mezijj?



> [Šta je to mezijj?](https://pitajucene.com/pitanje/sta-je-to-mezijj/)
> 
> 



